ฝังเข็มแล้วกินยาคุมได้ไหมคะ พอดีเป็นสิวมา3ปีแล้วใช้อะไรไม่หาย หยุดพักหน้าก็ไม่หาย เลยเห็นมีรีวิวกินยาคุมสมิน แล้วสิวหายคะ
สวัสดีค่ะ จากที่สอบถาม หากต้องการใช้ยาคุมกำเนิดแบบรับประทาน แนะนำให้เอายาคุมกำเนิดแบบฝังออกก่อนนะคะ เพื่อไม่ให้ได้รับปริมาณฮอร์โมนที่มากเกินไปค่ะแต่ในแง่ของสิว การใช้ยาคุมกำเนิดแบบรับประทาน สามารถช่วยเรื่องสิวในคนไข้บางคนนะคะคำแนะนำในกรณีที่มีสิวโดยทั่วไปคือ การทำความสะอาดหน้า ล้างหน้าวันละ 2ครั้ง เช้าและก่อนนอน, ใช้ผลิตภัณฑ์ต่างๆบนใบหน้าที่เป็นสูตรอ่อนโยน ควบคุมความมัน หรือผลิตภัณฑ์ที่ช่วยดูแลเรื่องสิว, ระวังการใช้เครื่องสำอางค์ต่างๆที่จะทำให้สิวอุดตันมากขึ้นกรณียาทาสิว : หากสิวมีหัวสีขาว สีดำเล็กๆ และอักเสบไม่มาก สามารถใช้ยาทาเบนโซอิล เพอร์ออกไซด์ (Benzoyl peroxide) แต่ถ้าเป็นรุนแรงกว่านั้น แนะนำให้พบแพทย์เพื่อพิจารณาแนวทางการใช้ยาหรือการรักษาวิธีอื่นๆ ร่วมด้วยค่ะสามารถอ่านเพิ่มเติมได้ที่นี่นะคะ